Rikunarita-ORG/Wikinium huggingface dataset:
# Ազգային պարկ[խմբագրել | խմբագրել կոդը]

Ստորին լիճը Բանիֆի ազգային պարկում (Ալբերտա նահանգ, Կանադա)
**Ազգային պարկ կամ ազգային այգի**, բնության հատուկ պահպանվող տարածք, բնապահպանական, գիտահետազոտական պետական հիմնարկ, օրենքով սահմանված, առանձնացված գիտական, կրթական, բնապահպանական, պատմամշակութային, գեղագիտական, ռեկրեացիայի և այլ արժեքներ ներկայացնող տարածք, որը ստեղծվում է բնական պաշարների, լանդշաֆտների, բնության ու պատմամշակութային հուշարձանների պահպանության, հանգստի և ճանաչողական, զբոսաշրջության կազմակերպման ու տնտեսական գործունեության նպատակներով։ Ըստ գործառական նշանակության, պահպանության և օգտագործման բնույթի՝ ազգային պարկում առանձնացվում են հատուկ գոտիներ. արգելոցային՝ պահպանության խիստ ռեժիմով, ռեկրեացիայի՝ հանգստի և զբոսաշրջության կազմակերպման, տնտեսական՝ ազգային պարկի ռեժիմին համապատասխան տնտեսական գործունեության ծավալման համար։

Առաջին ազգային պարկը կազմավորվել է 1872 թ.-ին՝ ԱՄՆ-ում (Ելոուսթոն գետի վերնագավառում)։

Հայաստանում գործում են Սևան և Դիլիջան ազգային պարկերը, որոնց ընդհանուր տարածքը կազմում է 178102 հա.։

## Տես նաև

* Հայաստանի բնության պահպանվող տարածքների ցանկ

## Արտաքին հղումներ

* Բնության հատուկ պահպանվող տարածքների մասին ՀՀ օրենքը

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ազգային պարկ» հոդվածին։ |
# Նոբուսուքե Քիշի[խմբագրել | խմբագրել կոդը]

| Նոբուսուքե Քիշի
岸 信介 |
| --- |
|  |
| Ծնվել է | 1896 նոյեմբերի 13 |
| Ծննդավայր |  Թաբուսե, Ճապոնիա |
| Մահացել է | օգոստոսի 7, 1987(1987-08-07)[…] (90 տարեկան) |
| Մահվան վայր | , Շինձյուկու |
| Գերեզման | Թաբուսե և Fuji Cemetery |
| Քաղաքացիություն |  Ճապոնիա և  Ճապոնական կայսրություն |
| Մայրենի լեզու | ճապոներեն |
| Կրթություն | Տոկիոյի կայսերական համալսարան, Առաջին բարձրագույն դպրոց և Yamaguchi Prefectural Yamaguchi High School? |
| Ազդվել է | Ֆրեդերիկ Թեյլոր |
| Մասնագիտություն | քաղաքական գործիչ, դիվանագետ, հետախույզ, բյուրոկրատ, beamter, իրավաբան և head of government |
| Աշխատանք | **Ճապոնիայի վարչապետ** 1957 թ. փետրվարի 25- 1960 թ. հուլիսի 19 |
| Աշխատատու | Ministry of Commerce and Industry? |
| Ամուսին | Yoshiko Kishi? |
| Ծնողներ | հայր՝ Հիդեսուկե Սատո, մայր՝ Shigeyo Satō? |
| Զբաղեցրած պաշտոններ | Ճապոնիայի Ներկայացուցիչների պալատի անդամ, Ճապոնիայի վարչապետ, Ճապոնիայի վարչապետ, Director General of the Defence Agency?, Արտաքին գործերի նախարար և Minister without portfolio? |
| Կուսակցություն | Ճապոնիայի Լիբերալ-դեմոկրատական կուսակցություն |
| Պարգևներ և մրցանակներ |        ՄԱԿ-ի խաղաղության մեդալ Military Medal of Honor? և  |
| Երեխաներ | Յոկո Աբե և Nobukazu Kishi? |
| Ստորագրություն  |
|  Nobusuke Kishi Վիքիպահեստում |

**Նոբուսուքե Քիշի** (ճապոներեն` 岸 信介, նոյեմբերի 13, 1896(1896-11-13)[…], Yamaguchi, Yoshiki district - օգոստոսի 7, 1987(1987-08-07)[…], , Շինձյուկու), ճապոնացի քաղաքական գործիչ և Ճապոնիայի 56-րդ ու 57-րդ վարչապետը։ Ճապոնացիները նրան ասում էին` "Շովա նո յոքայ" (昭和の妖怪 կամ "Շովայի ժամանակի դև")։

Վարչապետ Շինզո Աբեի պապն է։

## Կենսագրություն

Ծնվել է Յամագուչի տարածամասի Թաբուսե քաղաքում։ Ծնված ժամանակ ազգանունը եղել է Սաթո, սակայն, հետո երիտասարդ տարիքում փոխելով դարձրել է Քիշի։ Նրա կենսաբանական եղբայր Էյսաքու Սաթոն նույնպես դարձել է վարչապետ և 1974 թվականին արժանացել է Նոբելյան մրցանակի։

Ավարտելով Տոկիոյի կայսերական համալսարանը, 1920 թվականին աշխատանքի է անցել Առևտրի և արդյունաբերության նախարարությունում։ 1935 թ. նա դարձավ
Մանչուքոյի արդյունաբերական զարգացման մեջ ներքաշված բարձրաստիճան պաշտոնյաներից մեկը, ովքեր մեղադրվեցին չինական աշխատուժ օգտագործելու մեջ։

1942 թ. ընտրվել է խորհրդարանի պատգամավոր։

Ճապոնիայի նախկին կառավարության անդամների նման, Քիշին նույնպես եղել է Սուգամոյի բանտի կալանավոր, որպես պատերազմի հանցագործի կասկածյալ։ Հետագայում, 1948 թվականին արդարացվել է։

### Պատերազմից հետո

Պատերազմից հետո սկսել է զբաղվել գործարարությամբ։ Քաղաքականություն է վերադարձել 1952 թ. և հաջորդ տարի ընտրվել է խորհրդարանի անդամ։ Այնուհետև դառնում է Դեմոկրատական կուսակցության գլխավոր քարտուղար, հետո աշխատում է որպես արտգործնախարար։

Նոբուսուքե Քիշին վարչապետ է դարձել 1957 թվականի հունվարի 31-ին։ Վարել է ընդգծված ամերիկամետ քաղաքականություն։ Պաշտոնավարել է մինչև 1960 թ. հուլիսի 19-ը՝ վերընտրվելով 1958 թվականի հունիսի 12-ին։

## Ծանոթագրություններ